Godki turecke lebo turkijske – nojlicznijszo podfamilijo godek ałtajskych, ôbejmujōnco ōngyfer 140 mln godajōncych. Zamieszkujōm uōni ôbszar Azyji Myńszyj (Turcyjo), Zakaukazia (Azerbejdżan), Azyji Strzodkwyj (Kazachstan, Kirgistan, Tadżykistan, Turkmynistan, Uzbekistan, Rusyjo a Chiny) a Syberyje (Jakucyjo), a tyż Ojropy Wschodnij (Karaimi, Tatarzi, Baszkirzi, Czuwasze). Dzielōm sie na nastympujōnce grupy: bōłgarsko (dziś ino czuwasko godka), ôguzyjsko, kipczacko, karucko eli krachanidzko, pōłnocnosyberyjsko (ino jakucko a dołgańsko godka) a połedniowosyberyjsko.